Kjeksfabrikken Saint-Michel hadde i 1985 lansert sjokoladekjeksen Bamboula. Kjeksmerket fikk sin egen maskot, en afrikansk gutt kledd i «Tarzan»-leoparddrakt. Etter en vellykket lansering kom det en rekke andre Bamboula-produkter, slik som en tegneserie, action-figurer, klistremerker, og til og med en Minitel-tjeneste. Begrepet «Bamboula» er en etterhvert negativt ladet betegnelse på afrikanere (ofte brukt om afrikanske kolonitropper i fransk tjeneste), uten at navnet hadde skapt kontroverser da kjeksen ble lansert i 1980-årene.